മൂന്നാറില് വീണ്ടും പുലി ഇറങ്ങി പശുവിനെ കൊന്നു തിന്നു ജനങ്ങള് ആശങ്കയില് മൂന്നാര്: മൂന്നാറില് വീണ്ടും പുലി ഇറങ്ങി. മേഞ്ഞുകൊണ്ടിരുന്ന പശുവിനെ പുലി കൊന്നു. കണ്ണന് ദേവന് കമ്ബനിയുടെ കടലാര് ഈസ്റ്റ് ഡിവിഷനിലാണ് പുലി ഇറങ്ങുകയും പശുവിനെ അക്രമിച്ച് കൊല്ലുകയും ചെയ്തത്. മൂന്നാര് മേഖലയിലെ തോട്ടങ്ങളില് വന്യജീവി സാന്നിധ്യം വര്ധിച്ചുവരുന്നത് പതിവായി മാറിയിരിക്കുകയാണ്. ഏറ്റവുമൊടുവില് കടലാര് എസ്റ്റേറ്റിലെ ഈസ്റ്റ് ഡിവിഷനിലെ പളനി സാമിയുടെ പശുവിനെയാണ് പുലി പിടിച്ചത്. ഞായറാഴ്ച പകല് രണ്ട് പുലികളെ തൊഴിലാളികള് കണ്ടിരുന്നു. ഇതിനു പിന്നാലെയാണ് തോട്ടത്തില് മേഞ്ഞുനടന്ന പശുവിനെ ചത്തനിലയില് കണ്ടത് തൊഴിലാളികള് കണ്ടത്. പശുവിന്െറ ശരീരഭാഗങ്ങള് പുലി ഭക്ഷിച്ചിരുന്നു. വന്യജീവി ശല്യം പതിവായതോടെ പശുവിനെ വളര്ത്തി ഉപജീവനം നടത്തുന്ന ക്ഷീരകര്ഷകര് ഭീതിയിലാണ്. 0 വര്ഷം മുന്പ് ഈ ഡിവിഷനിലെ ഒരു വയോധികയെ കാണാതാവുകയും തുടര്ന്ന് നടത്തിയ തിരച്ചിലില് സമീപത്തെ വനത്തില് ഇവരുടെ വസ്ത്രാവശിഷ്ടങ്ങള് കണ്ടെത്തുകയും ചെയ്തിരുന്നു. 6 മാസം മുന്പ് തോട്ടം തൊഴിലാളിയായ ധനശേഖറിനെ ജോലിക്കിടെ കാണാതായതും ഇതേ ഡിവിഷനിലായിരുന്നു. ധനശേഖറിനെ പുലി പിടിച്ചതാവാമെന്ന് അന്ന് തോട്ടം തൊഴിലാളികള് സംശയം പ്രകടിപ്പിച്ചിരുന്നു. ഇതേ തുടര്ന്നു പൊലീസും വനപാലകരും തൊഴിലാളികളും ഒരാഴ്ചയോളം തിരച്ചില് നടത്തിയെങ്കിലും ധനശേഖറിനെ കുറിച്ച് ഇതുവരെ വിവരമൊന്നുമില്ല Tags